Diari Oficial de la Generalitat Valenciana


Sumari del DOGV 4182, del 04-02-2002 (2002/948)

RESOLUCIÓ de 25 de gener de 2002, de la Direcció General de Producció Agrària, per la qual es dóna publicitat al Pla d'Innovació Tecnològica amb vigència per a l'exercici 2002, en relació amb l'ordre sobre mesures d'estímul i suport per a la promoció de noves tecnologies en maquinària i equipaments agraris.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2002/01/25/(1)/dof/vci/html**

### Dades del document

Número de DOGV
:   4182

Data del DOGV
:   04-02-2002

Secció del DOGV
:   I. DISPOSICIONS GENERALS

Número del document
:   2002/948


Data del document
:   25-01-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * legislació
    * ajuda a l'agricultura
    * mecanització agrària
    * equip agrícola
    * modernització de l'explotació agrària
    * programa d'actuació

RESOLUCIÓ de 25 de gener de 2002, de la Direcció General de Producció Agrària, per la qual es dóna publicitat al Pla d'Innovació Tecnològica amb vigència per a l'exercici 2002, en relació amb l'ordre sobre mesures d'estímul i suport per a la promoció de noves tecnologies en maquinària i equipaments agraris. [2002/X948]
  
En l'article segon de l'Ordre de 13 de juliol de 1993, de la Conselleria d'Agricultura, Pesca i Alimentació, per la qual es regula l'aplicació a la Comunitat Valenciana de les ordres ministerials de 19 de febrer de 1993 i de 22 d'octubre de 1997, sobre mesures d'estímul i suport per a la promoció de noves tecnologies en maquinària i equipaments agraris, s'estableix que per als exercicis 1994 i següents es publicaran, mitjançant resolució de la Direcció General de Producció i Indústries Agràries, les competències de la qual les assumeix actualment aquesta Direcció General, els respectius plans d'innovació tecnològica vigents per a cada exercici. D'acord amb això, resolc:
  
Aprovar el Pla d'Innovació Tecnològica per a l'exercici 2002, amb la relació de maquinària i equipaments subvencionables que s'indica en l'annex.
  
València, 25 de gener de 2002.- El director general de Producció Agrària: Enrique Bellés Llopis.
  
ANNEX
  
Pla d'Innovació Tecnològica per a l'any 2002
  
El Pla d'Innovació Tecnològica per a l'any 2002 pretén millorar els sistemes de producció i qualitat agraris per mitjà de l'ús en comú de les noves tecnologies, la utilització de tècniques que milloren les faenes agrícoles alhora que afavoreixen el medi ambient amb pràctiques que estalvien energia i reutilitzen els subproductes com a adobs, i també millorar les condicions de treball en el medi rural.
  
Sobre la base de l'Ordre de 31 de març de 1999, de la Conselleria d'Agricultura, Pesca i Alimentació (DOGV núm. 3.478, de 21.4.99), les agrupacions de l'apartat 1 a) i les de l'1 b) de l'Ordre Ministerial de 19 de febrer de 1993 amb explotacions situades a parcs naturals o a zones de protecció especial, podran aconseguir subvencions fins al 40% amb fons de la Generalitat Valenciana, tot això condicionat a l'existència de fons en l'exercici pressupostari corresponent.
  
1. Tecnificació de les faenes de sembra i plantació en cultius hortofructícoles
  
Sembradores directes.
  
Equipaments d'anivellament amb làser i desempedregadores.
  
Trasplantadores.
  
Equips combinats de sembra i preparació del terreny.
  
Equips multifuncionals per a la preparació del terreny en la sembra de l'arròs.
  
Equips especials de birbament entre línies de cultius.
  
2. Millora de les instal·lacions dels hivernacles i vivers destinats a producció hortofructícola
  
Equips especials de tractaments i fertirrigació.
  
Equipament automàtic per a hivernacles.
  
Sembradores de precisió.
  
Barrejadores de substrats.
  
3. Mecanització de la col·locació i recollida de proteccions plàstiques
  
Equips combinats per a trasplantament i desenrotllament.
  
Maquinària per a la recollida i recuperació de plàstics.
  
Maquinària per a la col·locació de plàstics.
  
4. Distribució i manipulació de productes fitosanitaris i adobs
  
Aplicadors'colgadors de fem, compost i fangs.
  
Nous equips de tractaments fitosanitaris.
  
Nous equips d'aplicació d'herbicides.
  
Nous equips de distribució de fertilitzants minerals.
  
Emmagatzematge i distribució d'adobs líquids.
  
Equips autopropulsats per a adobament i tractaments en el cultiu de l'arròs.
  
5. Mecanització de les faenes de poda i formació de la planta
  
Equips de poda automàtica.
  
Recollidores i trituradores de restes de poda.
  
Lligadores i altres equips per a la formació d'emparrats i faenes connexes.
  
6. Recol·lecció mecanitzada de productes hortofructícoles
  
Veremadores i remolcs especials.
  
Recol·lectores d'hortícoles.
  
Arrancadores i plataformes auxiliars.
  
Equips de recol·lecció en cultius llenyosos i herbacis: plataformes, espolsadors, recollidores pneumàtiques, netejadores, assecadors, peladores, carretons i elements d'ajuda a la paletització.
  
7. Subministrament de combustible per a usos agrícoles a zones desfavorides
  
Equipament automàtic per a distribució i subministrament de gasoil agrícola.
  
8. Altres
  
Plataformes per al transport per carretera de la maquinària utilitzada en diversos cultius.
  
Maquinària per a l'adequació de les conduccions d'aigua de reg.
  
Equips per a destrucció i incorporació al sòl de les restes de collites i cultius.
  
Altres tipus de maquinària que complisca les finalitats d'aquest pla d'innovació, a criteri de la Direcció General i amb informe tècnic previ.


Còpia Permalink ELI